தான்னே தேவி கோயில்

தான்னே தேவி கோயில் ( Daunne Devi Temple) என்பது நேபாளத்தின் நவல்பராசி மாவட்டத்தில் அமைந்துள்ள துர்கையின் ஆலயமாகும். பர்தாகாட்டில் இருந்து தும்கிபாஸ் செல்லும் பாதையில் 1033 மீ.மீ. உயரத்தில் மலைப்பாதையில் இந்த கோயில் அமைந்துள்ளது. இக்கோயிலில் சிவாலயமும் உள்ளதால், சிரவண மாதத்தில் (ஆடி  அல்லது ஆவணி) பக்தர்கள் அதிகளவில் வருகை தருகின்றனர். 
இக்கோயில் ஜங் பகதூர் ராணா என்பவரால் நிறுவப்பட்டதாக நம்பப்படுகிறது. 

தான்னே மலை பழங்காலத்தில் " திரிகூட வர்வதம்" என்று அழைக்கப்பட்டது. இது வால்மீகி தியானம் செய்ய வந்த இடமாகும்.   கௌதம புத்தரின் தாய் மாயா தியானத்திற்காக வருகை தந்த இடமாகவும் நம்பப்படுகிறது..

இக்கோயிலில் நடைபெற்ற தொல்லியல் ஆராய்ச்சியில் கோயிலுக்கு அருகில் மூன்று கல்வெட்டுகளும், பண்டைய நாணயங்களும் கண்டெடுக்கப்பட்டன.

மேற்கோள்கள் 

Coordinates on Wikidata
இந்துக் கோயில்கள்
நேபாள இந்துக் கோயில்கள்